Sully – Morland (Paris Metro)

Sully – Morland er en metrostasjon i Paris' 4. arrondissement. Stasjonen betjener metrolinje 7, og den ble åpnet 3. juni 1930.

Da den ble åpnet, het stasjonen kun Pont Sully, den var da oppkalt etter broen Pont de Sully, som igjen har fått sitt navn etter Maximilien de Béthune, Baron av  Rosny, Hertug av Sully (1560–1641), venn og minister for kong Henrik IV av Frankrike. 

Senere ble Morland tilføyd. Dette navnet har tilknytning til Boulevard Morland, som er oppkalt etter oberst ved Chasseurs de la Garde,  François-Louis Morlan (uttales Morland) (1771–1805) som falt ved Austerlitz. Hans legeme ble sendt hjem i en rum-tønne.

Pont de Sully-broen krysser elven Seinen  og forbinder Paris' 4. og 5. arrondissement med Île Saint-Louis via den østre enden av  Boulevard Saint-Germain.

Metrostasjonen Sully – Morland ligger nær to museer: Salle des Traditions de la Garde Républicaine på 18, boulevard Henri IV, et militærmuseum som viser Garde Républicaines historie fra 1802 av; og Pavillon de l'Arsenal på 21, Boulevard Morland. Det siste er et senter for dokumentasjon og utstillinger med hensyn til Paris' arkitektur og byplanlegging.

 Knutepunkt med andre transportmidler 
 Buss: Linjene 67, 86, 87.

 Eksterne lenker 

 Kart over metroen i Paris

Kategori:Paris Metrolinje 7
Kategori:4. arrondissement i Paris
Kategori:Jernbanestasjoner åpnet i 1930
Kategori:1930 i Frankrike